
VLAŠIČ IN NP KOZARA Z RAFTINGOM NA VRBASU 
1.DAN: Petek, 21.05.2010 
CELJE – TRAVNIK (PALJENIK, 1943mnv - pohod traja predvidoma 7do 8 ur)
Odhod posebnega avtobusa ob 01.00, izpred dvorane Zlatorog. Vožnja po avtocesti mimo Zagreba in Banja Luke do Travnika, nekdanjega glavnega mesta bosanske države. Z avtobusom se bomo pripeljali do Galice, izhodišča za pohod po Vlašiču. Najprej se bomo odpravili do (predvidoma) uro hoje oddaljenega planinskega doma Devečani (1763 mnv), nato pa mimo Vlaške Gomile (1919 mnv) do najvišjega vrha – Paljenik, 1943 mnv. Spustili se bomo do ski centra Babanovac (1250 mnv), kjer nas bo čakal avtobus. Vožnja do Travnika. Veliko zanimivega ponuja to »mistično« mesto. Če bo čas dopuščal bomo obiskali rojstno hišo »našega« edinega nobelovca Iva Andrića, se ustavili pri Šareni džamiji, poskusili travnički čevap, popili »lutvino kahvu« na Plavim vodama, legendarni »čiro« pa prav tako ne bo ušel našemu očesu. Škoda bi bilo zamuditi tudi pokušine in nakupa slovitega vlašićkega ovčjega, kozjega ali kravjega sira, kajmaka ali kakšnega kosa pršuta… Vožnja mimo Novega Travnika do Rostova. Nastanitev in večerja ob zvokih domačega ansambla.
2.DAN: Sobota, 22.05.2010    
ROSTOVO -  BUGOJNO - BANJA LUKA - NP KOZARA

Po zajtrku vožnja mimo Bugojna in Jajca do Krupe na Vrbasu. Ogled Vodenice (mlina) in izvira ponikalnice Krupe. Po krajši osvežitvi nadaljujemo z vožnjo  do izhodišča za rafting, splavišča  »Garava stijena«, kjer se bomo preoblekli in se spustili po kanjonu (predvidoma 24km). Tri urno »dogodivščino« bomo zaključili pri domu Rafting kluba, kjer nam bodo gostitelji pripravili kosilo. Vožnja do glavnega mesta Republike Srbske, Banje Luke. Sprehod do najpomembnejše in največje zgradbe v mestu, trdnjave Kastel. Trdnjava je obdana s kamnitim obzidjem, iz katerega se ponuja lep razgled na okolico. Nekoč se je na tem mestu nahajalo rimsko vojaško naselje Castra, o čemer pričajo izkopanine ki so tukaj najdene. Popoldanska vožnja do NP Kozara. Nastanitev, večerja in nočitev.

3.DAN: Nedelja, 23.05.2010,  
NP KOZARA - SLOVENIJA
Po zajtrku sledi sprehod do spominskega kompleksa na Mrakovici (806mnv), posvečenega žrtvam druge svetovne vojne, nato pa pohod po NP Kozara oz. »Zeleni lepotici Krajine«, kot jo še imenujejo. Za vzpon na najvišji vrh - Gola planina (876mnv) ter spust mimo Previje in Vidove Vode do hotela bomo potrebovali približno pet ur hoje. Osvežitev  in vožnja do Bosanske Gradiške, kjer bomo prestopili mejo in nato nadaljevali z vožnjo proti Sloveniji. Predviden prihod v poznih večernih urah.

CENA: 155€  in  vključuje:
- avtobusni prevoz na predvideni relaciji;
- vse cestnine, mitnine in  parkirnine;

- najem lokalnega planinskega vodnika;
- polpenzion v hotelu Rostovo*** oz. etno vasi;
- polpenzion v hotelu Monument

- organizacijo ratinga na Vrbasu;
- izposojo opreme in spremstvo vodnikov;
- kosilo v kampu;
- pripravo, organizacijo in vodenje izleta
Opozorilo! Vsi udeleženci rafta so se dolžni držati navodil izkušenih vodnikov.
Vse prijave in informacije na tel.št. 031 706 509 – FRANJO in ob prijavi prosim plačajte 10% akontacije od vrednosti potovanja, do zasedbe avtobusa na TR Balkanike.
